CELEX: 
Language: mt
Date: 2017-11-16 00:00:00
Title: REGOLAMENT DELEGAT TAL-KUMMISSJONI (UE) .../... dwar iż-żieda fil-perċentwal tar-riżorsi baġitarji allokati lill-proġetti appoġġati permezz ta’ għotjiet ta’ azzjoni taħt is-Sottoprogramm għall-Ambjent dedikat lill-proġetti li jappoġġaw il-konservazzjoni tan-natura u l-bijodiversità skont l-Artikolu 9(4) tar-Regolament (UE) Nru 1293/2013 tal-Parlament Ewropew u tal-Kunsill tal-11 ta' Diċembru 2013 dwar l-istabbiliment ta' Programm għall-Ambjent u l-Azzjoni Klimatika (LIFE) u li jħassar ir-Regolament (KE) Nru 614/2007

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Il-Kontroll tal-Idoneità tal-leġiżlazzjoni dwar in-Natura
                  1
                wriet b’mod ċar il-ħtieġa biex jiżdied il-finanzjament għall-konservazzjoni tan-natura fl-UE.  Bħala l-uniku strument finanzjarju tal-UE esklussivament dedikat għall-ħarsien tal-ambjent u l-azzjoni klimatika, f’dawn l-aħħar 25 sena l-azzjonijiet ta’ konservazzjoni ffinanzjati mil-LIFE qdew rwol kruċjali fil-konservazzjoni tan-natura fl-UE kollha.  LIFE aġixxa wkoll bħala katalista għal aktar finanzjament tal-konservazzjoni tan-natura, inkluż billi ffaċilita l-integrazzjoni tal-politika tan-natura u tal-bijodiversità f’politiki oħra tal-UE.  Għalhekk l-Azzjoni 8 (b) tal-Pjan ta’ Azzjoni għan-Natura, għaċ-Ċittadini u għall-Ekonomija
                  2
                tappella għal żieda tar-riżorsi baġitarji allokati għall-għotjiet għal azzjoni dedikati għall-proġetti li jappoġġaw il-konservazzjoni tan-natura u l-bijodiversità taħt il-Programm LIFE. 
            
            
               Ir-Regolament (UE) Nru 1293/2013 tal-Parlament Ewropew u tal-Kunsill tal-11 ta' Diċembru 2013 dwar l-istabbiliment ta' Programm għall-Ambjent u l-Azzjoni Klimatika (LIFE) u li jħassar ir-Regolament (KE) Nru 614/2007 (minn hawn ’il quddiem imsejjaħ “ir-Regolament LIFE”)
                  3
               , jistipula fl-Artikolu 9(3) tiegħu li minimu ta’ 55 % tar-riżorsi baġitarji allokati għall-għotjiet ta’ azzjoni għandhom jiġu ddedikati għall-proġetti li jappoġġaw il-konservazzjoni tan-natura u l-bijodiversità. Skont l-Artikolu 9(4), il-Kummissjoni ngħatat is-setgħa li tadotta att iddelegat biex iżżid dan il-perċentwal sa massimu ta’ 10 %, li jirriżulta f’minimu ta’ 60,5 % tar-riżorsi baġitarji li għandhom jiġu ddedikati għall-proġetti li jappoġġaw il-konservazzjoni tan-natura u l-bijodiversità.  Il-kundizzjoni għal tali żieda hija li l-fondi totali mitlubin fuq sentejn konsekuttivi permezz ta’ proposti li jaqgħu fil-qasam prijoritarju tan-Natura u l-Bijodiversità u li jissodisfaw ir-rekwiżiti ta’ kwalità minima jaqbżu b’aktar minn 20 % l-ammont korrispondenti kkalkolat għas-sentejn ta’ qabel dawk is-snin.
            
            
               Din il-kundizzjoni hija ssodisfata, peress li l-fondi mitluba mill-proposti għall-proġetti taħt il-qasam prijoritarju tan-Natura u l-Bijodiversità li ssodisfaw ir-rekwiżiti minimi ta’ kwalità fl-2014 u l-2015 jaqbżu b’iktar minn 63 % tal-fondi totali mitluba mill-proposti għall-proġetti tan-Natura u l-Bijodiversità li ssodisfaw ir-rekwiżiti minimi ta’ kwalità fl-2012 u fl-2013. 
            
            
               Il-kalkolu jieħu kont tal-proposti kollha ta’ proġetti pilota, proġetti dimostrattivi, proġetti tal-aħjar prattika, proġetti preparatorji, proġetti ta’ assistenza teknika u proġetti integrati taħt il-qasam prijoritarju tan-Natura u l-Bijodiversità tas-sejħiet li saru fis-snin 2014 u 2015 b’punteġġ li jilħaq il-punteġġ minimu globali ta’ 55 punt, peress li dan kien ir-rekwiżit minimu tal-kwalità applikabbli.  Għas-sentejn preċedenti 2012 u 2013, il-proġetti kollha tan-Natura u l-Bijodiversità li laħqu l-punteġġ minimu għall-kriterji kollha ssodisfaw ir-rekwiżiti minimi ta’ kwalità
                  4
               . 
            
            
               F’termini baġitarji, iż-żieda hija newtrali fuq il-livell tal-programm, peress li hu biss ċaqliqa sempliċi bejn l-oqsma ta’ prijorità.  Għall-perjodu 2018-2020, iż-żieda ta’ riżorsi minimi li għandhom jiġu ddedikati għall-proġetti li jappoġġaw il-konservazzjoni tan-natura u l-bijodiversità se jikkorrispondu għal madwar EUR 46,7 miljun u madwar EUR 55,4 miljun għall-attivitajiet kollha ddedikati għan-natura u l-bijodiversità lkoll flimkien.
            
            
            
               2.KONSULTAZZJONIJIET QABEL L-ADOZZJONI TAL-ATT
            
            
               (1)Il-ħidma preparatorja inklużi l-konsultazzjonijiet mal-partijiet ikkonċernati
            
            
               Il-ħtieġa li jiżdied il-finanzjament permezz tal-proġetti LIFE li jiffokaw fuq in-natura u l-bijodiversità ġiet ikkonfermata bid-dokumenti elenkati hawn taħt, li għaddew minn proċessi estensivi ta’ konsultazzjoni.
            
            
               (a)Il-Kontroll tal-Idoneità tad-Direttivi dwar l-Għasafar u dwar il-Ħabitats
            
            
               Il-Kontroll tal-Idoneità tad-Direttivi dwar l-Għasafar u dwar il-Ħabitats kien jinvolvi l-ġbir estensiv ta’ evidenza u konsultazzjoni ma’ bosta partijiet ikkonċernati fil-livelli tal-Istati Membri u tal-UE, inkluża konsultazzjoni pubblika ta’ 12-il ġimgħa li ġibdet interess bla preċedent b’aktar minn 552,000 risposta. Waħda mill-akbar sejbiet li ħarġet mill-Kontroll tal-Idoneità kienet li d-disponibbiltà limitata tal-finanzjament qiegħda titqies b’mod konsistenti bħala influwenza (negattiva) qawwija fuq l-implimentazzjoni, billi l-attivitajiet kollha rikjesti jieħdu ż-żmien u jeħtieġu fondi xierqa
                  5
               .  Matul il-Kontroll tal-Idoneità, l-importanza ta’ LIFE għall-implimentazzjoni ta’ Natura 2000 ġiet enfasizzata filwaqt li ġie ssottolineat li, minbarra l-allokazzjoni taħt il-programm LIFE, m’hemm l-ebda allokazzjoni ta’ fondi dedikati għan-natura u l-bijodiversità taħt id-diversi fondi oħra tal-UE u l-kofinanzjament nazzjonali jidher li ma jistax ikopri l-lakuna li baqa’.  Il-Kontroll tal-Idoneità tad-Direttivi dwar l-Għasafar u dwar il-Ħabitats wassal għall-adozzjoni tal-Pjan ta’ Azzjoni għan-natura, għaċ-ċittadini u għall-ekonomija, msemmi hawn fuq.
            
            
               (b)Ir-rieżami ta’ nofs it-terminu tal-Istrateġija tal-UE għall-Bijodiversità sal-2020
                  6
               
            
            
               Ħafna mill-informazzjoni fattwali użata f’dan ir-rieżami ta' nofs it-terminu ħarġet mill-proċess ta’ konsultazzjoni li sar f’dan il-kuntest (eż. laqgħat tad-Diretturi tan-Natura u l-Grupp ta’ Koordinazzjoni għall-Bijodiversità u n-Natura, bl-involviment tal-Istati Membri u gruppi ewlenin ta’ partijiet ikkonċernati)
                  7
               .
            
            
               Il-fatt li l-proġetti LIFE ddedikati għall-konservazzjoni tan-natura u l-bijodiversità huma għodod effettivi biex titjieb il-konservazzjoni tan-natura u l-bijodiversità hu kkonfermat fir-rieżami ta' nofs it-terminu.
            
            
               (c)External and independent study supporting the LIFE Mid-Term Evaluation
                  8
               
            
            
               L-evalwazzjoni esterna u indipendenti ta’ nofs it-terminu li saret bejn Marzu 2016 u Jannar 2017 ġiet ibbażata fuq 
            
            
               għodod ta’ valutazzjoni kwalitattiva, inkluża riċerka bbażata biss fuq id-dokumentazzjoni ta’ dokumenti disponibbli, intervisti, stħarriġ fost il-partijiet ikkonċernati u konsultazzjoni pubblika li damet għaddejja 12-il ġimgha
                  9
                u 
            
         
         
            
               għodod ta’ valutazzjoni kwantitattiva, ibbażata fuq l-indikatur tal-bażi tad-dejta kif ukoll il-bażi tad-dejta tal-proġetti LIFE, li jinkludu l-aktar proġetti tal-LIFE +, kif ukoll għodod ta’ pproċessar tad-dejta mfassla għall-ġestjoni tal-proposti u proġetti LIFE.
            
            
               L-evalwazzjoni tenfasizza li, fi ħdan il-Programm LIFE, il-valur miżjud tal-UE huwa l-aktar prominenti fil-proġetti tan-Natura
                  10
                u fil-Proġetti Integrati li jkopru żewġ sottoprogrammi għall-ambjent u għall-klima. Huwa rrakkomandat li jittieħed kont ta’ dan l-aspett jekk iridu jsiru xi bidliet fl-allokazzjonijiet finanzjarji fi ħdan il-Programm.
            
            
               (d)Xogħol speċifiku ta’ tħejjija 
            
            
               Filwaqt li l-pakkett baġitarju globali tal-programm LIFE ma nbidilx, tħabbret żieda ta’ 10 % tal-baġit tal-LIFE iddedikata lill-proġetti li jappoġġaw il-konservazzjoni tan-natura u l-bijodiversità taħt l-Azzjoni 8 (b) tal-“Pjan ta’ Azzjoni għan-Natura, għaċ-Ċittadini, u għall-Ekonomija”, li hija bbażata fuq il-Kontroll tal-Idoneità tad-Direttivi dwar l-Għasafar u dwar il-Ħabitats. 
            
            
               Il-kundizzjoni għall-għoti tas-setgħa stipulata fl-Artikolu 9(4) tar-Regolament LIFE għall-adozzjoni ta’ att delegat biex tiżdied l-allokazzjoni ta’ riżorsi baġitarji għal għotjiet ta’ azzjoni ddedikati għall-proġetti li jappoġġaw il-konservazzjoni tan-natura u l-bijodiversità b’massimu ta’ 10 %, hija marbuta ma’ żieda reali osservata fid-domanda għall-fondi minn proposti tal-proġetti li huma sodisfaċenti mil-lat kwalitattiv. Il-kundizzjoni bħala tali għalhekk tippresupponi analiżi tad-domanda
                  11
               .  Fid-dawl tal-konsultazzjonijiet imsemmija hawn fuq u taż-żieda ċara ta’ finanzjament mitluba għal proġetti fil-qasam prijoritarju tan-Natura u l-Bijodiversità, id-domanda għal żieda ta’ opportunitajiet ta’ finanzjament mill-partijiet ikkonċernati rilevanti hija għalhekk ikkonfermata. 
            
            
               (e)L-użu tal-għarfien espert
            
            
               Fir-rigward tal-Kontroll tal-Idoneità tad-Direttivi dwar l-Għasafar u dwar il-Ħabitats
                  12
                u r-Rapport tal-Evalwazzjoni esterna u indipendenti ta’ nofs it-terminu ta’ LIFE, dawn twettqu bl-appoġġ ta’ esperti esterni indipendenti. 
            
            
               L-abbozz finali ta’ dan l-Att Delegat kien kondiviż mal-esperti tal-Istati Membri permezz tal-Grupp Espert Konġunt - DĠ Ambjent u DĠ Azzjoni Klimatika - LIFE 2014-2020
                  13
                fil-perjodu mill-4 ta’ Ottubru 2017 sat-18 ta’ Ottubru 2017.
            
            
               (2)Idoneità regolatorja u simplifikazzjoni
            
            
               Il-proposta hija newtrali f’dak li għandu x’jaqsam mas-simplifikazzjoni, peress li sempliċement iżżid il-baġit għall-proġetti taħt qasam prijoritarju wieħed u tnaqqas minn ieħor.
            
            
               3.ELEMENTI ĠURIDIĊI TAL-ATT DELEGAT
            
            
               (1)Bażi ġuridika
            
            
               Il-bażi ġuridika għal dan l-Att Delegat huwa l-Artikolu 9(4) flimkien mal-Artikolu 9(3) tar-Regolament LIFE. L-Artikolu 9(4) tar-Regolament LIFE jistipula: “Il-Kummissjoni għandha tingħata s-setgħa li tadotta atti delegati f'konformità mal-Artikolu 29 b'mod li l-persentaġġ imsemmi fil-paragrafu 3 ta' dan l-Artikolu jiżdied b'massimu ta' 10 %, sakemm il-fondi totali mitlubin fuq sentejn konsekuttivi permezz ta' proposti li jaqgħu fil-qasam prijoritarju Natura u Bijodiversità u li jissodisfaw ir-rekwiżiti ta' kwalità minima jkunu jaqbżu b'aktar minn 20 % l-ammont korrispondenti kkalkolat għas-sentejn ta' qabel dawk is-snin.” Fid-dawl tal-fatt li l-kundizzjonijiet stipulati f’din id-dispożizzjoni ġew issodisfati, il-bżonn ċar għal finanzjament addizzjonali għan-natura u l-bijodiversità enfasizzat fil-Kontroll riċenti tal-Idoneità tal-leġiżlazzjoni dwar in-natura, il-valur miżjud tal-UE partikolarment prominenti tal-proġetti sottolineat tan-Natura sottolineat fl-istudju estern u indipendenti li jappoġġa l-Evalwazzjoni ta’ Nofs it-Terminu ta’ LIFE, qed tiġi proposta żieda.
            
            
               (2)Aspetti ġuridiċi oħra
            
            
               Fid-dawl ta’ dan it-twettiq bla ekwivoku tar-rekwiżiti espliċiti u ċari fil-bażi ġuridika, ma hemm għalfejn jittieħdu inkunsiderazzjoni l-ebda aspetti ġuridiċi oħra.
            
            
               4.IMPLIKAZZJONIJIET BAĠITARJI 
            
            
               L-ipprogrammar finanzjarju għas-sottoprogramm għall-Ambjent huwa modifikat. Il-modifiki huma newtrali għall-finijiet tal-baġit. Il-finanzjament tal-konservazzjoni tal-bijodiversità u tan-natura (l-Artikolu baġitarju 07 02 02) jiżdied b’ammont ta’ madwar EUR 55,4 miljun għall-perjodu 2018-2020. Tnaqqis korrispondenti jaffettwa l-artikoli baġitarji 07 02 01 Ambjent u l-Effiċjenza tar-Riżorsi (ENV) u 07 02 03 Governanza Ambjentali u Informazzjoni (GIE)
                  14
               . 
            
            
               Minkejja t-tnaqqis li qed jaffettwa l-artikoli baġitarji għall-ENV u l-GIE, mhuwiex mistenni li l-opportunitajiet ta’ finanzjament għall-proġetti li jikkorrispondu għal dawn l-artikoli baġitarji se jonqsu.  Dan huwa minħabba żewġ fatturi mitiganti:
            
            
               Il-baġit totali għall-proġetti LIFE qed jiżdied kull sena matul il-perjodu 2018-2020; 
            
            
               Skont l-Artikolu 20(1)(c) tar-Regolament LIFE, ir-rata ta’ kofinanzjament għall-biċċa l-kbira tal-proġetti ENV u l-proġetti ambjentali GIE se jitnaqqas minn 60 % għal 55 % għall-perjodu 2018-2020. Għalhekk, filwaqt li l-kontribuzzjoni totali tal-UE għall-proġetti LIFE tonqos, l-ammont totali investit fil-proġetti LIFE mistenni jibqa’ stabbli jew jiżdied.
            
         
         
            
            
               Tabella I
            
            
               Kalkolu taż-żieda fid-domanda għan-Natura u l-Bijodiversità fis-snin 2014 u 2015 imqabbla mad-domanda fis-snin 2012 u 2013. 
            
            
                     
                        Il-fondi totali mitlubin fuq sentejn konsekuttivi permezz ta’ proposti li jaqgħu taħt il-qasam prijoritarju tan-Natura u l-Bijodiversità u li jissodisfaw ir-rekwiżiti minimi ta’ kwalità meta mqabbla mal-ammont korrispondenti għas-sentejn preċedenti (l-Artikolu 9(4) tar-Regolament LIFE) 
                     
                     
                        Skont il-programm ta’ ħidma multiannwali ta’ LIFE għall-perjodu 2014-2017 applikabbli għas-snin ta’ referenza 2014 u 2015, it-terminu “li jissodisfaw rekwiżiti minimi ta’ kwalità” tfisser li l-proposti jridu jkunu laħqu l-punteġġ minimu fuq il-kriterji kollha ta’ suċċess/falliment u l-punteġġ minimu globali ta’ 55 punt. Skont ir-regoli ta’ LIFE + applikabbli fis-sentejn ta’ qabel, 2012 u 2013, it-terminu jfisser li l-proposti kellhom jilħqu l-punteġġ minimu fuq il-kriterji kollha ta’ suċċess/falliment. Ma kien hemm l-ebda punteġġ minimu globali.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Snin 
                     
                  
                  
                     
                        l-ammont f’EUR
                     
                  
                  
                     
                         Il-Proġetti tan-Natura u l-Bijodiversità
                     
                  
               
                     
                        2014
                     
                     
                     
                     
                  
                  
                     
                        258,214,681
                     
                  
                  
                     
                        Proġetti tradizzjonali pilota, proġetti dimostrattivi u proġetti tal-aħjar prattika taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                        33,385,324
                     
                  
                  
                     
                        Proġetti integrati taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                        238,149
                     
                  
                  
                     
                        Proġetti ta’ assistenza teknika taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                        1,614,641
                     
                  
                  
                     
                        Proġetti preparatorji taħt il-qasam prijoritarju tan-Natura u l-Bijodiversità
                     
                  
               
                     
                        2015
                     
                     
                     
                     
                  
                  
                     
                        255,482,202
                     
                  
                  
                     
                        Proġetti tradizzjonali pilota, dimostrattivi u bl-aħjar prattika taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                        33,985,434
                     
                  
                  
                     
                        Proġetti integrati taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                        100,000
                     
                  
                  
                     
                        Proġetti ta’ assistenza teknika taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                        569,330
                     
                  
                  
                     
                        Proġetti preparatorji taħt il-qasam prijoritarju tan-Natura u l-Bijodiversità
                     
                  
               
                     
                        Fondi totali 2014 u 2015
                     
                  
                  
                     
                        583,589,761
                     
                  
                  
                     
                        Domanda permezz ta’ proposti ta’ proġetti taħt il-qasam prijoritarju tan-Natura u l-Bijodiversità
                     
                  
               
                     
                  
                  
                     
                  
                  
                     
                  
               
                     
                        Snin 
                     
                  
                  
                     
                        l-ammont f’EUR
                     
                  
                  
                     
                        Il-Proġetti tan-Natura u l-Bijodiversità
                     
                  
               
                     
                        2012
                     
                     
                  
                  
                     
                        148,649,749
                     
                  
                  
                     
                        Proġetti tan-natura
                     
                  
               
                     
                  
                  
                     
                        11,765,589
                     
                  
                  
                     
                        Proġetti ta-bijodiversità
                     
                  
               
                     
                        2013
                     
                     
                  
                  
                     
                        175,325,617
                     
                  
                  
                     
                        Proġetti tan-natura
                     
                  
               
                     
                  
                  
                     
                        22,056,955
                     
                  
                  
                     
                        Proġetti tal-bijodiversità
                     
                  
               
                     
                        Fondi totali 2012 u 2013
                     
                  
                  
                     
                        357,797,910
                     
                  
                  
                     
                        L-ammont korrispondenti ekwivalenti tad-domanda permezz ta’ proposti ta’ LIFE + Natura u Bijodiversità 
                     
                  
               
                     
                  
                  
                     
                  
                  
                     
                  
               
                     
                        Id-differenza bejn id-domanda f’sentejn konsekuttivi 2014 u 2015 imqabbla mad-domanda fis-sentejn ta’ qabel 2012 u 2013
                     
                  
               
                     
                        Id-differenza totali f’EUR
                     
                  
                  
                     
                        225,791,851
                     
                  
                  
                     
                        Żieda fid-domanda fis-sentejn konsekuttivi 2014 u 2015 imqabbla mad-domanda fis-sentejn ta’ qabel 2012 u 2013
                     
                  
               
                     
                        Id-differenza totali f’%
                     
                  
                  
                     
                        63%
                     
                  
                  
                     
                         
                     
                  
               
            
            
               Tabella II
            
            
               L-ipprogrammar finanzjarju 2014-2020 għall-artikoli tal-baġit 07 02 01, 07 02 02, u 07 02 03
            
            
                     
                        Linja
                     
                  
                  
                     
                        Deskrizzjoni
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Kontribuzzjoni għal ekonomija aktar ekoloġika u aktar effiċjenti fir-riżorsi u għall-iżvilupp u l-implimentazzjoni tal-politika u l-leġiżlazzjoni ambjentali tal-Unjoni (ENV)
                     
                  
                  
                     
                        107,206,163
                     
                  
                  
                     
                        120,670,000
                     
                  
                  
                     
                        128,831,000
                     
                  
                  
                     
                        139,399,233
                     
                  
                  
                     
                        140,778,000
                     
                  
                  
                     
                        148,835,000
                     
                  
                  
                     
                        155,195,200
                     
                  
               
                     
                        07 02 02
                     
                  
                  
                     
                        Twaqqif tat-telf u r-restawr tal-bijodiversità (NAT)
                     
                  
                  
                     
                        139,446,000
                     
                  
                  
                     
                        147,832,750
                     
                  
                  
                     
                        157,206,000
                     
                  
                  
                     
                        165,584,150
                     
                  
                  
                     
                        200,092,250
                     
                  
                  
                     
                        211,620,000
                     
                  
                  
                     
                        220,844,000
                     
                  
               
                     
                        07 02 03
                     
                  
                  
                     
                        Sostenn għal governanza ambjentali aħjar u informazzjoni aħjar fil-livelli kollha (GIE)
                     
                  
                  
                     
                        37,755,415
                     
                  
                  
                     
                        51,493,000
                     
                  
                  
                     
                        55,683,358
                     
                  
                  
                     
                        59,383,000
                     
                  
                  
                     
                        45,180,000
                     
                  
                  
                     
                        47,769,000
                     
                  
                  
                     
                        50,428,300
                     
                  
               
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 16.11.2017
            
            
               dwar iż-żieda fil-perċentwal tar-riżorsi baġitarji allokati lill-proġetti appoġġati permezz ta’ għotjiet ta’ azzjoni taħt is-Sottoprogramm għall-Ambjent dedikat lill-proġetti li jappoġġaw il-konservazzjoni tan-natura u l-bijodiversità skont l-Artikolu 9(4) tar-Regolament (UE) Nru 1293/2013 tal-Parlament Ewropew u tal-Kunsill tal-11 ta' Diċembru 2013 dwar l-istabbiliment ta' Programm għall-Ambjent u l-Azzjoni Klimatika (LIFE) u li jħassar ir-Regolament (KE) Nru 614/2007
            
            
               (Test b'rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 1293/2013 tal-Parlament Ewropew u tal-Kunsill tal-11 ta’ Diċembru 2013 dwar l-istabbiliment ta’ Programm għall-Ambjent u l-Azzjoni Klimatika (LIFE) u li jħassar ir-Regolament (KE) Nru 614/2007
                  15
               , u b’mod partikolari l-Artikolu 9(4) tiegħu,
            
            
               Billi:
            
            
               (1)Il-kundizzjonijiet għal żieda tal-perċentwali tar-riżorsi baġitarji dedikati għall-proġetti li jappoġġaw il-konservazzjoni tan-natura u l-bijodiveristà msemmija fl-Artikolu 9(3) tar-Regolament LIFE b’massimu ta’ 10 % huma ssodisfati, peress il-fondi totali mitlubin fuq sentejn konsekuttivi permezz ta' proposti li jaqgħu fil-qasam prijoritarju tan-Natura u l-Bijodiversità u li jissodisfaw ir-rekwiżiti ta' kwalità minima jkunu jaqbżu b'aktar minn 20 % l-ammont korrispondenti kkalkolat għas-sentejn ta' qabel dawk is-snin;
            
         
         
            
               (2)Fid-dawl tal-konklużjonijiet tal-Kontroll tal-Idoneità tad-Direttivi dwar in-Natura
                  16
                dwar il-ħtieġa li tiżdied id-disponibbiltà finanzjarja biex tissaħħaħ l-implimentazzjoni tad-Direttivi u l-Azzjoni 8 tal-Pjan ta’ Azzjoni tal-Kummissjoni għan-natura, għaċ-ċittadini u għall-ekonomija
                  17
               , il-Kummissjoni ddeċidiet li żżid ir-riżorsi baġitarji allokati ta’ 55 % għall-proġetti sostnuti permezz ta’ għotjiet ta’ azzjoni taħt is-sottoprogramm għall-Ambjent li jaqgħu taħt il-qasam prijoritarju tan-Natura u l-Bijodiversità;
            
            
               (3)Iż-żieda fil-perċentwal tar-riżorsi baġitarji għall-qasam prijoritarju tan-Natura u l-Bijodiversità mhux mistenni li jnaqqas ir-riżorsi ddedikati lill-proġetti ffinanzjati taħt l-oqsma l-oħra ta’ prijorità għas-sottoprogramm għall-Ambjent, minħabba ż-żieda ppjanata fil-pakkett finanzjarju annwali għall-implimentazzjoni tal-Programm LIFE fis-snin 2018-2020 u t-tnaqqis tar-rata ta’ kofinanzjament tal-UE għall-maġġoranza tal-għotjiet ta’ azzjoni taħt oqsma oħra ta’ prijorità minn 60 % għal 55 %.
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Artikolu 9(3) tar-Regolament LIFE jinbidel bit-test li ġej: “Tal-inqas 60,5 % tar-riżorsi baġitarji allokati lill-proġetti appoġġati permezz ta' għotjiet ta' azzjoni taħt is-sottoprogramm għall-Ambjent għandhom jiġu ddedikati lill-proġetti li jappoġġaw il-konservazzjoni tan-natura u l-bijodiversità.”
            
            
               Artikolu 2
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 16.11.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        Id-Dokument ta' Ħidma tal-Persunal tal-Kummissjoni SWD(2016) 472 final tas-16 ta’ Diċembru 2016 “Il-Kontroll tal-Idoneità tal-Leġiżlazzjoni tal-UE dwar in-Natura (id-Direttivi dwar l-Għasafar u dwar il-Ħabitats) Id-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi u d-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-ħabitat naturali u tal-fawna u l-flora selvaġġa” (minn hawn ’il quddiem imsejjaħ il-Kontroll tal-Idoneità SWD, p. 39. 
               
               
                  
                     (2)
                  
                        COM(2017) 198 final tas-27 ta’ April 2017 - Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni “Pjan ta’ Azzjoni għan-natura, għaċ-ċittadini u għall-ekonomija”, p. 7, 
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                  
                        ĠU L347of 20.12.2013, p. 185
               
               
                  
                     (4)
                  
                        Għall-kalkolu ara t-Tabella I.
               
               
                  
                     (5)
                  
                        Il-Kontroll tal-Idoneità SWD pp. 19-20, l-Anness 2 ta’ “Il-Kontroll tal-Idoneità” SWD, pp. 101-113.
               
               
                  
                     (6)
                  
                        Ir-Rapport mill-Kummissjoni lill-Parlament Ewropew u lill-Kunsill COM(2015) 478 final ta’ “Ir-rieżami ta’ nofs it-terminu tal-Istrateġija tal-UE għall-Bijodiversità sal-2020” tat-2.10.2015.
               
               
                  
                     (7)
                  
                        Ir-rieżami ta’ nofs it-terminu tal-Istrateġija tal-UE għall-Bijodiversità sal-2020, il-paragrafu 94.
               
               
                  
                     (8)
                  
                        Support for an external and independent LIFE Mid Term Evaluation Report, Final Report, Ecorys, March 2017 (minn hawn ’il quddiem imsemmi bħala “l-evalwazzjoni esterna u indipendenti ta’ nofs it-terminu”), https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        pp. 38f., 50-53, 350f.
               
               
                  
                     (11)
                  
                        Ara t-Tabella I.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1&Lang=MT
                        
               
               
                  
                     (14)
                  
                        Għal aktar dettalji ara t-Tabella II.
               
               
                  
                     (15)
                  
                        ĠU L 347, 20.12.2013, p. 185, minn hawn ’il quddiem imsejjaħ “ir-Regolament LIFE”. 
               
               
                  
                     (16)
                  
                        SWD(2016) 472 final (Id-Dokument ta' Ħidma tal-Persunal tal-Kummissjoni: Il-Kontroll tal-Idoneità tal-Leġiżlazzjoni tal-UE dwar in-Natura (Id-Direttivi dwar l-Għasafar u dwar il-Ħabitats)).
               
               
                  
                     (17)
                  
                        COM(2017) 198 final u SWD (2017) 139 final (Il-Pjan ta’ Azzjoni tal-UE għan-natura, għaċ-ċittadini u għall-ekonomija).